GiliGold/VAD_KnessetCorpus huggingface dataset:
שלומי מור:
 אני אומר על פי המידע שהיה בידינו, כיוון שעד היום הזה לא הצלחנו לקבל לא מידע מצה"ל ולא מידע מהמשטרה ולא מידע משום גורם שלהבנתנו היה צריך לבוא ולהגיד לנו כאן הייתה לחימה, כאן לא הייתה לחימה
שלומי מור:
 ולפי זה לנסות לתת הכרה
שלומי מור:
 אז על פי המידע שהיה בידינו אנחנו ניסינו לתת את ההכרה
שלומי מור:
 לא חתכנו את זה בהכרח ב-0-4, גם שדרות קיבלו הכרה
שלומי מור:
 כל יישוב שהבנו שהייתה לחימה בתוך היישוב, זה יישוב שנתנו לו הכרה
שלומי מור:
      עכשיו, כשאני אומר הכרה אדוני, זו הכרה שנקרא לה הכרה עקרונית, הכרה ראשונה, כיוון שלאור גודל האירוע הקשה הזה נאלצנו קודם כל לתת, רצינו קודם כל לתת מענה ראשוני, שיאפשר לנו לתת איזה שהוא מענה כספי
שלומי מור:
 לתת איזה שהוא סיוע רפואי
שלומי מור:
 כאשר בשלבים הבאים גם 0-4, גם 0-7, כל מי שירצה להיות מוכר יצטרך להגיע לוועדות רפואיות
שלומי מור:
 וכל אחד על פי נזקו יקבל מענה
שלומי מור:
      אז מה שאני מנסה לומר שככל שנקבל עוד מידע שיגיד לנו חבר'ה, היישוב הזה להבנתנו אתם לא הכרתם בו או באנשים שהיו נוכחים בו על אף שהייתה בו לחימה, בוודאי שאנחנו נכניס אותו
שלומי מור:
 אנחנו רק צריכים לקבל את הנתונים מהגורמים הרלוונטיים
יצחק פינדרוס:
משרד הביטחון
שלומי מור:
חד משמעי
שלומי מור:
 או המשטרה
שלומי מור:
 הבנו שלהב 443 התחילו לתעד ולעשות בדיקה של המאורעות
שלומי מור:
 גם מהם ביקשנו את המידע, טרם קיבלנו אותו
שלומי מור:
 דבר שני, ההכרה על פי חוק, לצערנו אנחנו מוגבלים
שלומי מור:
 חוק הביטוח הלאומי או חוק התגמולים נפגעי פעולות איבה לא מכיר ביישובים
שלומי מור:
 הוא לא מכיר באוכלוסיות, הוא מכיר בבן אדם
שלומי מור:
 אנחנו בצוק העיתים כן ניסינו לתת איזה שהיא חזקה שמרחיבה
שלומי מור:
 אבל עדיין, כל אדם ואדם שנפגע ושלא הייתה אליו פנייה מהביטוח הלאומי, שלא הוכר עדיין, כמובן שרשאי ומתבקש להגיש תביעה כמו כל אחד
שלומי מור:
 והוא יוכר אם אכן הוא נפגע עקב פיגוע איבה
שלומי מור:
 אז זה לא מונע ממנו, אבל זה לא ברמת היישוב
שלומי מור:
      ואני חייב להגיד פה, אמרנו את זה גם במקומות רבים
שלומי מור:
 חוק התגמולים נפגעי פעולות איבה עוסק באירועי איבה
שלומי מור:
 הוא לא עוסק במלחמה, הוא לא יכול לתת את המענה למלחמה
שלומי מור:
 אנחנו אומרים את זה, חוזרים ואומרים את זה ומעלים את הקריאה הזאת
שלומי מור:
 יכול להיות שבשלה העת לאיזה שהיא חקיקה אחרת שתיתן איזה שהוא סוג אחר, יותר רחב, של פיצוי
שלומי מור:
 הרי בסופו של יום אני לא חושב שכל עוטף עזה רוצים לקבל הגדרה כאנשים שנותרה להם נכות נפשית, אני גם לא חושב שזה נכון
שלומי מור:
 הם רוצים להיות מוכרים כקהילה, שזה סוג של הכרה שלא קיימת
שלומי מור:
 הם רוצים גם לקבל הכרה ומוצדקת
שלומי מור:
 גם בן אדם שלא נכח שם, אבל היה חלק מיישוב שהושמד באופן חלקי אומר חבר'ה, אני נפגעתי לא פחות
שלומי מור:
 אני נפגעתי לא פחות
שלומי מור:
      לצערי, אדוני, כל הדברים האלה לא מקבלים מענה במסגרת החוקית הקיימת, על אף שהביטוח הלאומי ניסה להרחיב אותה עד כמה שניתן
שלומי מור:
 אז אני כן קורא עוד פעם לכל הגורמים הרלוונטיים בממשלה לחשיבה לאיך נותנים מענה קהילתי, שהחוק לא מתמודד איתו
יצחק פינדרוס:
לא, זה תחום, זה תקומה והסיפור של הפדרציות והסוכנות והסיפור של הנשיא
יצחק פינדרוס:
 זה בדיוק על זה זה אמור להיות
שלומי מור:
אני אשמח שתקומה יסייעו, אבל אני לא בטוח שהם מסייעים ברמה הפרטנית של הבן אדם
שלומי מור:
 אני לא בטוח שתקומה באים ואומרים אוקיי, אתה חלק מהיישוב, אתה תקבל מענק או סיוע פרטני כפרסונה
שלומי מור:
 אינני יודע, הלוואי שכך
שלומי מור:
 אני רק אומר שחוק התגמולים נפגעי פעולות איבה לא נותן הכרה קהילתית, הוא נותן הכרה פרסונלית
יצחק פינדרוס:
 תודה, אתי, אנחנו נצטרך בסיכום להתייחס גם לסיפור הזה
יצחק פינדרוס:
  קודם כל, המנכ"לית העלתה את הסיפור של גבעת יערים, נתיב העשרה
יצחק פינדרוס:
 יש לך בשורה?
רחלי משה:
מלון יערים
יצחק פינדרוס:
מלון יערים, נתיב העשרה
מיכל יצחקי:
מעלה החמישה
מיכל יצחקי:
 מלון יערים שנמצא במעלה החמישה
מיכל יצחקי:
 יש גן ילדים, אמור לעבור למבנה יביל שאמור להיות מוצב בחניית המלון
מיכל יצחקי:
 קיבל את כל האישורים מבחינת הפיקוח של משרד החינוך וכו'
מיכל יצחקי:
 רחלי צודקת, יש קושי בעניין הזה
מיכל יצחקי:
 אבל זה קושי שייפתר, אנחנו נמצא את הפתרון
מיכל יצחקי:
 אנחנו נקצר את התהליך הבירוקרטי
יצחק פינדרוס:
איפה זה? זה על שולחן מנהל הפיתוח?
מיכל יצחקי:
לגמרי
מיכל יצחקי:
 פארס באופן אישי מטפל בעניין הזה
יצחק פינדרוס:
ויש לך הערכת זמן מתי המנכ"לית תקבל תשובה, שתוכל לבוא לגזבר שלה שיחתום? היא צריכה לבוא לפארס שלה ולהחתים אותו
מיכל יצחקי:
לא, היא לא צריכה
רחלי משה:
כל אחד והפרס שלו
מיכל יצחקי:
בהחלט צוות מחלקת החינוך של מטה יהודה נמצא בשיח מול פארס
מיכל יצחקי:
 אני מקווה מאוד שהעניין הזה ייפתר ממש בימים הקרובים
מיכל יצחקי:
זה בעניין הזה
מיכל יצחקי:
 יש עוד?
יצחק פינדרוס:
בנושא של גם כן במלון על המפונים של שלומית
יצחק פינדרוס:
 הנושאים מול שלומית נפתרו?
מיכל יצחקי:
אז גם במלון כרמים עלו כמה דברים
מיכל יצחקי:
 הם דיברו על העסקת עובדים ומתנדבים, אם אתה זוכר
מיכל יצחקי:
אז בעניין הזה משרד החינוך יצא בקול קורא גם לרשויות האם בענייני מעון וגם גני הילדים ובתי הספר היסודיים, לקבל שכר
מיכל יצחקי:
 מי שמבקש לקבל שכר מקבל
מיכל יצחקי:
 מי שרוצה להישאר כמתנדב מוכר כמתנדב דרך הביטוח הלאומי
מיכל יצחקי:
 לגבי כוח עזר, אני מזכירה, הם דיברו על כוח עזר
מיכל יצחקי:
 אז במלון עצמו יש למעלה מ-15 בעלי תפקידים שונים
יצחק פינדרוס:
לא, הם דיברו גם על השכירות בקריית ענבים, אם אני זוכר נכון
מיכל יצחקי:
אוקיי
מיכל יצחקי:
 אז אכן מאז נפתח בית הספר בחדר האוכל בקריית ענבים בקיבוץ
מיכל יצחקי:
 הופנתה בקשה לאשכול, למועצת אשכול, להשתתף בשכר דירה, אני אקרא לזה, עבור השימוש בחדר האוכל
מיכל יצחקי:
 אני מקווה שבימים הקרובים תהיה תשובה בעניין
יצחק פינדרוס:
גם שם עוד אין תשובה
יצחק פינדרוס:
 זאת אומרת אנחנו מחכים לתשובה גם כן על השכירות
יצחק פינדרוס:
 גם כן מפארס?
מיכל יצחקי:
מהמועצה באשכול
יצחק פינדרוס:
לא, אבל זה גם כן אצל פארס הוא מחכה לתשובה?
מיכל יצחקי:
לא, לא
מיכל יצחקי:
 זה לא משהו שמשרד החינוך לקח על עצמו לטפל
יצחק פינדרוס:
שכר דירה הוא לא מטפל מול המלונות?
מיכל יצחקי:
אז אני אגיד ככה: קודם כל משרד התיירות, כשהוא הסדיר את כל הנושא של השימוש במרחבי המלון, גם מרחבי מלון לצורך צרכים חינוכיים הובא בחשבון
מיכל יצחקי:
 כאן זה סיפור אחר
מיכל יצחקי:
 זה לא בתוך המלון
מיכל יצחקי:
 המלון ממצה את כל המרחבים, את כל המרחבים שלו
יצחק פינדרוס:
אז זה בדיוק מה שאמרתי קודם
יצחק פינדרוס:
 זה שחיים כץ לקח על עצמו לסגור עם המלונות זה יפה מאוד, זה נחמד, זה אפילו דבר מבורך
יצחק פינדרוס:
 אבל בסוף מי שאחראי על החינוך זה משרד החינוך
יצחק פינדרוס:
 זאת אומרת, מי שאחראי על הזה, ודיברנו על זה גם עם משרד החינוך בוועדת הכלכלה כבר לפני חודש וחצי, לא היום
יצחק פינדרוס:
 חודש וחצי, דיברנו על זה מאוד ברור
יצחק פינדרוס:
 בסוף מי שצריך לדאוג למבנים, אם זה יביל, אם זה שכירות, אם זה זה, משרד החינוך
יצחק פינדרוס:
 לכן אני מנסה להבין איפה משרד התיירות נכנס לתמונה? בסדר, אם משרד התיירות סגר חוזה גלובלי, מלון, גם חדרי הספח, זה בסדר
יצחק פינדרוס:
 אבל בסוף כשחסר, ודיברנו על זה גם בים המלח כשהיה את האוהלים, דיברנו על זה גם בכל המקומות
יצחק פינדרוס:
 בסוף משרד החינוך הוא אחראי על החינוך
מיכל יצחקי:
 אז קודם כל, שוב אני אומר, משרד החינוך נותן מענים וגם נתן מענה לכרמים
מיכל יצחקי:
 בהרבה אפשרויות שונות ומגוונות כדי להתאים את הצרכים של הקהילה ליכולות שיש בשטח
מיכל יצחקי:
 בסופו של דבר המושב עצמו, אנשי הקהילה, בחרו את קיבוץ קריית ענבים
מיכל יצחקי:
 לגבי שכר דירה זה עלה
מיכל יצחקי:
 אבל לא לא ניתנה תשובה חיובית ממשרד החינוך לגבי הנושא הזה של שכר דירה
מיכל יצחקי:
 אני מוכנה שוב לברר את הסוגייה הזאת ולענות באופן מסודר
יצחק פינדרוס:
אז אנחנו בעצם רוצים תשובות לשני דברים ואני לא אטיל את זה עלייך
יצחק פינדרוס:
 אני יודע שאת עוסקת יותר בנושאים הפדגוגיים יותר
יצחק פינדרוס:
 אבל שני נושאים שהם בעצם נשארו פתוחים מאותו סיור: הנושא של המבנה היביל שטבעי שזה נמצא אצל פארס
יצחק פינדרוס:
 והנושא של השכירות
יצחק פינדרוס:
 הנושא של השכירות צריך למצוא לו פתרון
יצחק פינדרוס:
 זה בטח לא יכול לבוא מההתנדבות של אותם 25 שקלים של ארוחות צוהריים שהוסיפו למלונות ודרך זה לקחו מהם את החללים הריקים
יצחק פינדרוס:
 בסוף אם יש צורך לשכור מבנה, במקום זה, מישהו צריך לקחת על זה אחריות
יצחק פינדרוס:
 אלה שני הדברים שאנחנו נשמח מאוד לקבל תשובה
יצחק פינדרוס:
 ובאמת שזה לא אישי, זה פשוט את כרגע נמצאת בזום מטעם משרד החינוך
מיכל יצחקי:
לא, לא, אני לא חושבת שזה אישי
יצחק פינדרוס:
לא, אני אומר, אמרנו את זה גם לשר החינוך לפני חודש וחצי
יצחק פינדרוס:
 אתה לא יכול להיות מאחורי שר התיירות, עם כל הכבוד
יצחק פינדרוס:
 אני מבין שהממשלה חתמה חוזה עם מלונות, כשזה אפשרי
יצחק פינדרוס:
 אבל יש מקומות שזה לא אפשרי
יצחק פינדרוס:
 מלונות שחסר מקומות, צריך כיתות ליד
יצחק פינדרוס:
 דיברנו על זה
יצחק פינדרוס:
 אני מדבר על זה חודש וחצי, אני מרגיש שאני חוזר על עצמי
יצחק פינדרוס:
 בסוף מישהו צריך לקחת אחריות על הדבר הזה
יצחק פינדרוס:
 השר אמר שהוא לקח אחריות ואנחנו מצפים שזה יקרה
מיכל יצחקי:
ואכן השר לקח אחריות
מיכל יצחקי:
 אני גם אגיד שיש שישה יבילים נוספים שהושמו בהר-טוב לטובת תלמידי נתיב העשרה וזיקים שלומדים בהר-טוב
מיכל יצחקי:
 יחד עם מרחב מוגן ויחד עם מבנים נוספים לשירותים וכו'
מיכל יצחקי:
 זה לא שהמשרד מתעלם או לא נותן מענה
מיכל יצחקי:
 ביערים נוצרה איזה שהיא סוגיה מיוחדת שאנחנו נפתור אותה בזמן הקרוב
מיכל יצחקי:
 ולגבי שכר דירה, אתי סאסי בזום, אם רוצה להוסיף משהו
יצחק פינדרוס:
 יש פה רק שאלה אחת מהכנסת
אתי וייסבלאי:
שלום, אתי מהממ"מ
אתי וייסבלאי:
 רציתי לשאול שני דברים ששאלו בסיור, הנושא של מסגרות לגיל הרך, המעונות, בעיקר בבתים של גיוס הצוות והכשרה שלו
אתי וייסבלאי:
 והאם לכל הצוות הוא משולם על ידי משרד החינוך? והנושא השני הפעילויות לנוער שהייתה שאלה לגבי בעיקר מלונות קטנים שאין בהם מספיק פעילות
מיכל יצחקי:
אז אני אגיד
מיכל יצחקי:
 אני אגיד ואומר שני דברים: אחד, לגבי המעונות
מיכל יצחקי:
 המעונות, יצא קול קורא של משרד החינוך למועצות האם
מיכל יצחקי:
 מועצות האם יכלו לבחור או להפעיל בעצמם או דרך גורם מפעיל
מיכל יצחקי:
 במרבית המקומות, במרבית המלונות בחרו גורם מפעיל
מיכל יצחקי:
 והגורם המפעיל משלם לעובדים שלו, דרך משרד החינוך
מיכל יצחקי:
 זה ידוע וזה מוכר וזה נעשה בכל מסגרות החינוך בכל מתקני היחד שלנו במטה יהודה ובכלל
מיכל יצחקי:
 בסדר? אנחנו עובדים על זה מאוד מאוד קשה לחבר את כל הקצוות האלה
מיכל יצחקי:
     לגבי הנוער, גם במתקני ה-"יחד" במטה יהודה יש לנו רכזי נוער שעובדים אחר הצוהריים
מיכל יצחקי:
 ואיפה שלא אנחנו בימים אלה מראיינים רכזי נוער והם ייכנסו לעבודה ממש בימים האלה
מיכל יצחקי:
 גם בכרמים וגם ביד השמונה וגם בצובה
מיכל יצחקי:
 בנווה אילן כבר קיים רכז נוער לפעילות אחר הצוהריים וגם ביערים וגם בנווה אילן
מיכל יצחקי:
 אני יכולה גם לומר שאנחנו נותנים מענה רחב יותר גם בדמות מועדון נוער, גם בדמות רכזי עלם שמגיעים בשעות המאוחרות יותר כדי לתת מענים לנוער
מיכל יצחקי:
 וגם חוג לכל ילד עובד כבר שבוע לפני חנוכה ונתן מענה לכל תלמידי ג' עד ו'
מיכל יצחקי:
 החוגים שמגיעים אליהם למלון
יצחק פינדרוס:
הנושא של ההסעות, אם את זוכרת
יצחק פינדרוס:
 היה איזה שהוא שינוי?
מיכל יצחקי:
אני זוכרת
מיכל יצחקי:
 וגם זה עלה בעיקר בכרמים
יצחק פינדרוס:
לא, היה גם בנווה אילן
מיכל יצחקי:
אין שום בעיה
מיכל יצחקי:
 אנחנו נותנים מענים בהסעות - - -
יצחק פינדרוס:
לא, הנושא של 8:30 ל-12:30
יצחק פינדרוס:
 בנווה אילן
מיכל יצחקי:
כן, כן
מיכל יצחקי:
 זה עלה בעיקר, אני צריכה להזכיר, לגבי בתי הספר היזומים, נכון
מיכל יצחקי:
 ובהחלט אני מקווה מאוד שבימים הקרובים בתי הספר היזומים, יד ושם, מכון כרם, בתי הספר האלה שנפתחו לטובת התלמידים המפונים הלימודים יתחילו מוקדם יותר או יוארכו, גם אם לא יתחילו מוקדם, אבל בטח יוארכו בשעה וחצי נוספות לטובת כולם
מיכל יצחקי:
וגם, זה באמת מאמץ מיוחד גם בגיוס כוח אדם וגם בשיח מול הקהילות וההורים
מיכל יצחקי:
 זה לא רק נווה אילן, זה קהילות שמשתכנות בכל מחוז ירושלים
מיכל יצחקי:
 גם במחוז וגם בעיר
אברהם עבאס:
מה עם ארוחות צוהריים?
יצחק פינדרוס:
לא, זה דיברנו אז, שתלוי זה וזה
יצחק פינדרוס:
 זה לא, הם יאריכו
יצחק פינדרוס:
 יאריכו את זה
מיכל יצחקי:
גם על נושא ההזנה, האם יאריכו
מיכל יצחקי:
 כשיאריכו אז גם ההזנה תהיה
יצחק פינדרוס:
ייכנס בתוך פרויקט ההזנה הרגיל
מיכל יצחקי:
כן
יצחק פינדרוס:
ירושלים זכאית
יצחק פינדרוס:
 אני מאמין שגם מועצה אזורית אשכול זכאית, אז אין סיבה שזה לא יבוא או מאשכול או משער הנגב או מירושלים
מיכל יצחקי:
כן, יהיה לזה גם פתרון, זה מדובר
יצחק פינדרוס:
 מי עוד נשאר לנו? משרד התחבורה, כן
דלית רגב:
אז בוקר טוב
דלית רגב:
 דלית רגב ממשרד התחבורה
דלית רגב:
 אני רוצה רק להזכיר, יש לי קודם כל תשובה לשאלת הוועדה מהדיונים הקודמים
דלית רגב:
 אני אתחיל רק לסקור את הפעילויות שלנו
דלית רגב:
 קודם כל בתחום התחבורה הציבורית אנחנו נותנים רב קו חופשי ארצי למפונים לפי החלטת הממשלה, מפוני צפון דרום
דלית רגב:
 היסעים לפי דרישה לפעילויות קהילה מעל 10 אנשים
דלית רגב:
 יש לנו מוקד מיוחד כוכבית 8787
דלית רגב:
 מפוני צפון דרום
יצחק פינדרוס:
אלו שעלו במועצה אזורית, זה עלה מכמה מקומות
יצחק פינדרוס:
 הסתנכרנתם מולם?
דלית רגב:
 אבל, הפגה, ציוד – כל הפעילויות הקהילתיות אנחנו נותנים מענה באמצעות הכוכבית, 8787, אני חוזרת
דלית רגב:
 שאטלים, אנחנו מפעילים שאטלים חינם באילת וים המלח בין המלונות
דלית רגב:
 וכל היתר, בירושלים לא היה ביקוש, אבל כרגע מופעל אילת וים המלח
דלית רגב:
 הסעות לצרכים רפואיים אנחנו מפעילים היסעים לצרכים רפואיים ולמשימות לאומיות, לפי בקשת פיקוד העורף
דלית רגב:
 גם ים המלח, גם אילת, גם טבריה ויש לנו נציג במטה משפחות החטופים, גם שם אנחנו נותנים מענה
דלית רגב:
 פעילויות לילדים במלונות, גם הצגות, 45 דקות של הצגות עם תפאורה, זהירות בדרכים, נושאים מאוד ערכיים
דלית רגב:
 יש לנו לוח מאוד מלא ואנחנו עוד מחפשים מקומות ואנחנו מוכנים לתת מענה מגיל 3 עד 7
דלית רגב:
 עמדות רישוי יוסי תכף ירחיב
דלית רגב:
 נוכחות בחפ"קים, אנחנו נוכחים בכל החפ"קים הרלוונטיים, גם בחפ"ק הארצי, גם במשל"טים, ים המלח, אילת, משל"ט ינאי
דלית רגב:
 נותנים מענה ככל שאנחנו נדרשים
דלית רגב:
      אנחנו מפעילים מוקד אחוד של משרד התחבורה, כוכבית 4515 לכל הצרכים
דלית רגב:
 בנוסף אנחנו מפעילים מוקד שינוע לצרכים רפואיים
דלית רגב:
 יש לנו מוקד שאפשר דרכו להזמין את ההיסעים האלה
דלית רגב:
 עמדות ריענון ונציג משרד התחבורה נמצא במטה המשפחות
יצחק פינדרוס:
מועצה אזורית מטה יהודה, עלה במלונות
יצחק פינדרוס:
 ועכשיו כשאני שומע אותך כמה פעמים חוזרת על זה שיש לכם בים המלח ואילת ובצפון, אז זה יותר מתחדד
יצחק פינדרוס:
 עלה במועצה אזורית מטה יהודה את הנושא של ההסעה לפעילויות הפנאי
יצחק פינדרוס:
 השאלה אם הצלחתם להסתנכרן מול המלונות שם?
דלית רגב:
לדעתי כן, אנחנו נתנו מענה
דלית רגב:
 אבל עמיחי ירחיב תכף את מה שאני, אחרי יוסי
דלית רגב:
 יוסי ידבר על הרישוי
דלית רגב:
 לגבי הרכב הנגיש אנחנו כרגע עוברים למתן מענה באמצעות מוניות
דלית רגב:
 אנחנו עובדים על המכרז הזה ובמסגרת המכרז הזה אנחנו ניתן מענה לכל הארץ, לכל מי שעומד בקריטריונים באמצעות מוניות נגישות
דלית רגב:
 וגם רגילות, גם מוניות לילה וגם מוניות סופי שבוע
דלית רגב:
 קיבלנו כבר תקציב לצורך העניין
דלית רגב:
 פעימה ראשונה של תקציב
דלית רגב:
 יוסי ועמיחי ימשיכו את הדברים
דלית רגב:
 יוסי?
יוסי שריד:
טוב
יוסי שריד:
 אני אשלים רק מדברי דלית
יוסי שריד:
 יוסי נזרי, אגף הרישוי
יוסי שריד:
 אנחנו נותנים מענה בעצם לכל המלונות ברחבי הארץ
יוסי שריד:
 השבוע היינו במלון כרמים, שבוע שעבר היינו במעלה החמישה
יוסי שריד:
 לגבי מטה יהודה אנחנו נותנים שירותי רישוי בכל נושא רישיונות הנהיגה
יוסי שריד:
 סיוע לאנשים במילוי טפסים שצריך או משהו אינטרנטי שאפשר לעזור להם
יוסי שריד:
 כל מה שנדרש בנושא הרישוי, רישיונות נהיגה ורכב
יוסי שריד:
      אנחנו כרגע בודקים, אני עוד לא יודע להגיד מה יהיה
יוסי שריד:
 אנחנו בודקים היתכנות לסייע למפונים בכל הארץ להשלים קורסי חובה למי שצריך
יוסי שריד:
 אנחנו בודקים היתכנות לראות מי חייב קורסי חובה, כדי לראות היתכנות ולהביא להם למלון לעשות את הקורסים שם כבר בתוך המלון
יוסי שריד:
 אפילו חשבנו על תיאוריה, על מבחני תיאוריה
יוסי שריד:
 אנחנו בודקים את ההיתכנות, אנחנו בקשר עם רכזים של כל היישובים למיניהם ועם המשל"טים
יוסי שריד:
 אנחנו בודקים אם תהיה היתכנות
יוסי שריד:
 אם תהיה היתכנות אנחנו נשמח גם לסייע בנושא הזה
יוסי שריד:
      לפני שבועיים גם התחלנו את הנושא, זה היה ביום שהיינו בביקור שם וברחתי, כי הלכתי לתל השומר
יוסי שריד:
 אנחנו נמצאים, פתחנו עמדות בכל בתי החולים לסייע לכל הפצועים שנפצעו בכל הנושא של הגשת בקשות, סיוע
יצחק פינדרוס:
תגידו לשרה שלכם שתיקח את מרפ"ד אם רוצים באמת לפתור את זה
יוסי שריד:
אתמול היה דיון מאוד חשוב, אני אשאיר את זה לשרה לעדכן אותך
יוסי שריד:
 אני לא רוצה להיכנס
יוסי שריד:
 אני לא רוצה לעדכן במקום השרה, השרה תעדכן
יוסי שריד:
 אני מאמין שתהיה פריצת דרך בנושא
יצחק פינדרוס:
שפשוט תיקח את זה ממשרד הבריאות
יצחק פינדרוס:
 משרד הבריאות מציע לתת את זה
יוסי שריד:
בראשות שני השרים
יוסי שריד:
 אני מאמין שהשרה שלנו הייתה מאוד אקטיבית שם והיא החליטה החלטות
יוסי שריד:
 אני מאמין שזה ייצא לדרך
יצחק פינדרוס:
יש לנו פשוט דיון על זה וביקשתי בשם השרה לפני הדיון
יוסי שריד:
אוקיי, בסדר
יוסי שריד:
 הנושא הזה של הפצועים, אנחנו מתפזרים, לצערנו יש כמויות לא מבוטלות, גם חיילים וגם אזרחים
יוסי שריד:
 אני לא יודע אם מישהו ראה את הסרטון אתמול שהכפישו אותנו
יוסי שריד:
 אז זה משהו שבאנו לברך ויצאנו מקללים בסוף
יוסי שריד:
 כי משרד הביטחון פנה אלינו באמצעות השרה והמנכ"ל וביקש משהו, סיוע זמני לכל החיילים שנפצעו במלחמה
יוסי שריד:
 ובגלל הבירוקרטיה, עד שיתארגנו עם הוועדות ועד שיקבעו את רמות הנכות לכל אחד ואחד אז הם ביקשו שנסייע לחייל עצמו וגם למשפחה בתג נכה
יוסי שריד:
 ואנחנו כפתרון מיידי נתנו תג נכה לשנה בעקבות דרישה של משרד הביטחון
יוסי שריד:
 ובלי מסמכים רפואיים, דרך אגב, זה רק לפי רשימות שמשרד הביטחון העביר לנו
יוסי שריד:
 מישהו טרח לפרסם את זה שכאילו אנחנו מזלזלים בנכי צה"ל או קטועי הרגליים כדי לתת להם רק תג נכה זמני, אבל זה לא הסיפור
יצחק פינדרוס:
זה עלה פה בוועדה כמה וכמה פעמים
יוסי שריד:
לא, זה משהו אחר
יוסי שריד:
 מה שעלה זה משהו אחר
יצחק פינדרוס:
אני אגיד לך משהו, מה שעלה פה בוועדה הוא דבר מאוד מאוד פשוט
יוסי שריד:
לא, אני יודע, אני יודע
יצחק פינדרוס:
כנראה שזה גם מה שהוא בתוכנית רצה לעשות
יצחק פינדרוס:
 ויכול להיות שבסוף אם בן אדם בלי רגליים צריך לבוא בפני ועדה ולהראות שאין לו רגליים
יוסי שריד:
לא, לא
יצחק פינדרוס:
שהוא עבר את משרד הביטחון והראה שאין לו רגליים, שהוא עבר את ביטוח לאומי והראה שאין לו רגליים
יוסי שריד:
אני הייתי ביום הזה
יצחק פינדרוס:
לבוא למשרד הבריאות וגם להראות שאין לו רגליים, כשכולם כבר רואים שאין לו רגליים, זה כבר עבר כל גבול
יצחק פינדרוס:
 וזאת הסיבה
יוסי שריד:
לא, אבל זה שני דברים שונים
יצחק פינדרוס:
ובסוף יש מישהו אחד
יצחק פינדרוס:
 בביטוח הלאומי יש לך ועדות רפואיות כמעט בכל מחוז ובכל מקום
יצחק פינדרוס:
 ולמרב"ד יש ועדה אחת שיושבת אחרי שמישהו כבר עבר את כל השבעה מדורי הגיהנום
יצחק פינדרוס:
 הוא היה במשרד הביטחון, היה בביטוח הלאומי, היה בכל מקום
יצחק פינדרוס:
 ואז אומרים לו רגע, רגע, רגע
יצחק פינדרוס:
 אולי הרגל שלך צמחה בינתיים? אז בוא תחכה עד שהמרב"ד יבדוק לך עוד פעם את הרגל
יצחק פינדרוס:
 אתה היית בישיבה הזאת, אתה יודע בדיוק על מה אנחנו מדברים
יוסי שריד:
הייתי ואני יודע על מה מדובר
יוסי שריד:
 לא, אני רוצה רגע להפריד בין שני דברים
יוסי שריד:
 יש שני דברים לגבי קטוע רגליים
יוסי שריד:
 מה שהמרב"ד בודק זה את כושר הנהיגה שלו והוא מתאים לו אביזרים לרכב, שזה משהו אחד
יוסי שריד:
 ואני מדבר על תג נכה
יוסי שריד:
 תג נכה יש החלטה מפורשת מלפני כמה חודשים
יוסי שריד:
 כל מי שקטוע רגל, אין מושג כזה זמני, קבוע
יוסי שריד:
 זה מיושם הלכה למעשה ובטח שזה ייושם על חיילים וכל אלה שנפצעו
יצחק פינדרוס:
 רק לגבי מטה יהודה, על הנושא של ההסעות לפעילויות פנאי
עמיחי לוי:
ממש במשפט, בסיור עלה הפער בנוגע למלון כרמים, שהם לא היו מחוברים בעצם להזמין היסעים
יצחק פינדרוס:
גם במלון צובה זה עלה
עמיחי לוי:
צובה וכרמים, נכון
עמיחי לוי:
 ביצענו את החיבורים גם ישירות לחמ"ל ההיסעים שלנו גם למועצה האזורית והם יודעים איך להזמין ועושים בזה שימוש
יצחק פינדרוס:
וזה עובד
יצחק פינדרוס:
 טוב, בנק ישראל?
דורית מורקוביץ':
שלום רב
דורית מורקוביץ':
 אני דורית מורקוביץ' מבנק ישראל, מהפיקוח על הבנקים, יחידת ההסדרה
דורית מורקוביץ':
 תודה על הזכות לדבר
דורית מורקוביץ':
 התבקשתי לתת עדכון לגבי הארכת המתווה
דורית מורקוביץ':
 אז כפי שכולנו יודעים, אם לא אני אעדכן, אתמול בבוקר אנחנו פרסמנו הארכה של המתווה
דורית מורקוביץ':
 ההארכה של המתווה לשלושה חודשים, כאשר הוא ייכנס לתוקף בסוף החודש הנוכחי, כלומר דצמבר
דורית מורקוביץ':
 ויתפוס לגבי שלושה חודשים קרובים
יצחק פינדרוס:
על תשלומי המשכנתה
דורית מורקוביץ':
ינואר, פברואר, מרץ
דורית מורקוביץ':
 מה המשמעות של הארכת המתווה? קודם כל מה שהיה עד עכשיו עושים מה שאני קוראת בתמצית copy paste
דורית מורקוביץ':
 זאת אומרת מה שהיה ימשיך עוד שלושה חודשים
דורית מורקוביץ':
 בנוסף יש עוד תוספות
דורית מורקוביץ':
 לגבי התוספות אני הבנתי מה שהיה בעיקר נשאלנו לגבי הנושא של משכנתאות
דורית מורקוביץ':
 אז בהחלט יש הארכה של המתווה למעגל הראשון, שזה כלומר המפונים שאנחנו עכשיו מדברים
דורית מורקוביץ':
 ולגבי משכנתאות שלושה חודשים נוספים
דורית מורקוביץ':
 כלומר מי שכבר ביצע דחייה של שלושה חודשים לפי המתווה שהיום בתוקף יהיה זכאי, בהתאם לבקשה שלו, לעשות דחייה נוספת של שלושה חודשים
דורית מורקוביץ':
 במצטבר אנחנו מדברים על דחייה של חצי שנה של תשלומי המשכנתה ללקוחות הנמנים על המעגל הראשון
דורית מורקוביץ':
 מעגל הראשון, אני אתרכז במה שעומד לנו עכשיו על הפרק, זה המפונים
דורית מורקוביץ':
 יש עוד אוכלוסיות, אם תרצו אני כמובן ארחיב
יצחק פינדרוס:
כשאת אומרת עוד אוכלוסיות, למי את מתכוונת מעבר למפונים?
דורית מורקוביץ':
אז המתווה שלנו לוקח את האוכלוסיות ומחלק אותם לשני מעגלים: מעגל ראשון ומעגל שני
דורית מורקוביץ':
 המעגל הראשון, הם זכאים להטבות והקלות רבות
דורית מורקוביץ':
 כאשר מי נכנס לקבוצת הלקוחות במעגל הראשון? זו אוכלוסייה שמתגוררת או בעלת עסק במרחק עד  30 ק"מ מרצועת עזה
דורית מורקוביץ':
 אנחנו מדברים, סליחה, יש פה ארבעה סוגי תתי אוכלוסייה
דורית מורקוביץ':
 זו הייתה האוכלוסייה הראשונה
יצחק פינדרוס:
30 זה בשביל להוציא את אשדוד, כי זה יותר מידי גדול? המספר 30 אני פשוט שומע אותו פעם ראשונה, לכן אני שואל
יצחק פינדרוס:
 אני מכיר 7 ו-40
דורית מורקוביץ':
אוקיי
דורית מורקוביץ':
 זאת שאלה מאוד מאוד גדולה
יצחק פינדרוס:
היא לא כל כך גדולה, מישהו רצה להוציא את אשדוד, זה הכול
יצחק פינדרוס:
 כי זה מידי גדול בשבילו
יצחק פינדרוס:
 למה כל כך גדול? זאת אומרת מה קרה בין 30 ל-40?
דורית מורקוביץ':
אני רושמת לעצמי כדי למצוא בדיוק את המענה לזה
יצחק פינדרוס:
אני יכול לתת לך את התשובה
דורית מורקוביץ':
אני לא רוצה פה לטעות
יצחק פינדרוס:
ובאר שבע, כן
דורית מורקוביץ':
זה דברים עדינים ועושים על זה דוח ואני לא רוצה לטעות
דורית מורקוביץ':
 לכן ככל שאתבקש, אני אשלח תשובה מסודרת על הפער בין 30 ל-40
דורית מורקוביץ':
      אז כמו שאמרנו, תת אוכלוסייה הראשונה זה עד 30 ק"מ מרצועת עזה, אוכלוסייה שמתגוררת או בעלת עסק; אנחנו כוללים בקבוצת האוכלוסייה השנייה אוכלוסייה שפונתה על ידי גורם רשמי נכון לתאריך 7 בנובמבר, באתר בנק ישראל יש את רשימת היישובים שכלולים בתוך תת הקבוצה הזאת; תת קבוצה שלישית שזה חשבונות שהם חטופים או נעדרים, אוכלוסייה שהיא גם בעלת קרבה ראשונה, שזה בני זוג, הורים, אחים וילדים; והקבוצה הרביעית זה משרתי המילואים ומגויסי צו 8
דורית מורקוביץ':
      מה שעכשיו אמרתי אלה הם כל המעגל הראשון שהם זכאים לבקש לפרוס את המשכנתה
דורית מורקוביץ':
 אנחנו עכשיו מדברים על משכנתה, אז אני מתרכזת במשכנתה
דורית מורקוביץ':
 אבל יש עוד דברים שכלולים, הטבות לקבוצת המעגל הראשון
דורית מורקוביץ':
 הם זכאים לעשות את הפריסה
דורית מורקוביץ':
 עד עכשיו בעצם התייחסתי למעגל הראשון כפי שנקבע במתווה הראשון
דורית מורקוביץ':
      במתווה הנוכחי שפרסום עליו יצא אתמול הרחבנו את קבוצת הלקוחות הנמנים על המעגל הראשון, כדי שישקף עוד קבוצות אוכלוסייה שאנחנו חושבים צריך לתת להם הקלות
דורית מורקוביץ':
 אז קודם כל, החשבונות של החטופים עצמם באופן רשמי הוכנסו עכשיו למעגל
דורית מורקוביץ':
 למרות שבפועל בנקים כמובן נתנו גם לחשבונות של חטופים עצמם את ההקלות שלהם
דורית מורקוביץ':
 דבר נוסף, אנחנו מדברים גם על אחים של, אנחנו מרחיבים את המעגל הקרבה הראשון של החטופים
דורית מורקוביץ':
 כי אנחנו הבנו שיש לא מעט אחים שעוזרים לחטופים, לאחים שלהם, והם צריכים את ההקלות האלה
דורית מורקוביץ':
 דבר נוסף, משתתפי המסיבה בנובה
דורית מורקוביץ':
 גם הם יהיו זכאים להיכלל במתווה הנוכחי, לאור זה שגם הם, קיבלנו אינדיקציות שגם הם מתמודדים היום עם קשיים וזה יכול לבוא ולהקל עליהם
דורית מורקוביץ':
 ככל שאתם רוצים אני ארחיב על בכלל על המתווה
יצחק פינדרוס:
לא, לא, בסדר גמור, הבנו
יצחק פינדרוס:
 רק לסיכום, כמו שאמרתי, יש פה שלוש מדינות: יש משרד הביטחון שמבחינתו זה עד 7 ק"מ ו-0-9 בצפון
יצחק פינדרוס:
 מבחינת משרד האוצר זה עד 40 ק"מ
יצחק פינדרוס:
 מבחינת בנק ישראל זה עד 30 ק"מ
יצחק פינדרוס:
 איך זה הולך? לך תבנה מדינה
יצחק פינדרוס:
 אבל זה נשמע חמוד, זה בסדר גמור
יצחק פינדרוס:
 אנחנו נעבור לתמי אזרזר מרשות האוכלוסין
יצחק פינדרוס:
 תמי, משרד התחבורה מקנא בכם ואחרי שאתם הוצאתם הדפסות תעודות זהות ודרכונים בתוך המלונות הם ראו את זה בסיור אצלנו, הם הולכים לעשות אותו דבר
דלית רגב:
אנחנו עושים את זה, אנחנו מנפיקים
יצחק פינדרוס:
כן, כן, אמרת מקודם שאתם הולכים להנפיק
יצחק פינדרוס:
 אנחנו נעבור כרגע לדניאל, המשטרה, שלום לך
דני נוה:
שלום שלום
דני נוה:
 קודם כל, לגבי ההמשך השאלה שהייתה בוועדה לעניין כלי הירי, אז אני עודכנתי שסגרתי מעגל עם אותה אישה שביקשה להוציא רישיון ירי
דני נוה:
 היא עדכנה אותי שהיא קיבלה והכול בסדר והיא מודה על העניין הזה
דני נוה:
 זה לגבי השאלה או שיעורי הבית שהייתי צריך לקיים
דני נוה:
      מעבר לזה, מבחינת הפעילות שלנו, אנחנו עוסקים בפעילויות בלתי פורמליות
דני נוה:
 חינוך בלתי פורמלי
אתי שבתאי:
הייתה עוד שאלה, דניאל, על המחסור בנשקים לכל מי שרוצה לצאת לעבודה מתושבי שדרות ושורש
דני נוה:
אני הייתה לי עם הבחור שחיברתם אותי, הבחור משורש, שיש עובדת שהולכת לאופקים
יצחק פינדרוס:
זה אומר שזה טופל
דני נוה:
היא עדכנה שקיבלה
יצחק פינדרוס:
לא, השאלה ששואלת מנהלת הוועדה, שזה עלה, האם אתם יודעים על מחסור בנשקים לאנשים שיוצאים חזרה לעבודה שם באזור?
דני נוה:
אני אבדוק את זה
דני נוה:
 כי החיבור היה עם הבחור לעניין הספציפי של מישהי שאין לה רישיון נשק, שהיא לא קיבלה והיא עדכנה שהיא קיבלה והכול בסדר
דני נוה:
 לעניין הפעילויות הבלתי פורמליות שאנחנו דיברנו עליהן במלון כרמים
דני נוה:
 אז בוצע חיבור עם מטה יהודה
דני נוה:
 אנחנו עובדים בצורה כזאת דרך הרשות המקומית שיש לנו מנהל רשותי בכל רשות מקומית
דני נוה:
 המנהל שלנו סגר מעגל עם אותה נציגה והם כרגע נותנים מענה לכל הפעילויות הבלתי פורמליות
דני נוה:
      דברים נוספים שאנחנו בודקים ומתחברים יחד עם משרדי הממשלה, שזה משרד הבריאות וגם מבינים שהנושא הזה של לשכת התעסוקה שדיברו עליו, שזה משהו שמאוד רלוונטי לעניין הזה של מניעת התנהגויות סיכוניות
דני נוה:
 וזה משהו שלמדתי מהישיבה הקודמת כאן
דני נוה:
 ואנחנו יוצרים חיבור באמצעות דסק ירושלים שנמצאים שם